JUDEŢUL BRAŞOV

COMUNA DUMBRĂVIŢA

 **D I S P O Z I Ţ I A nr. 76.**

 **din 17 ianuarie 2020**

 ***- privind aprobarea acordării, lunar, a indemnizaţiei de hrană, începând cu data de 1 ianuarie 2020, funcţionarilor publici și personalului contractual din cadrul aparatului de specialitate al primarului comunei Dumbrăviţa, judeţul Braşov***

 Popa Zachiu, primarul comunei Dumbrăviţa, Judeţul Braşov;

 Având în vedere Referatul privind aprobarea acordării, lunar, a indemnizaţiei de hrană, începând cu data de 1 ianuarie 2020, funcţionarilor publici și personalului contractual din cadrul aparatului de specialitate al primarului comunei Dumbrăviţa, judeţul Braşov;

 In baza prevederilor art. 18 din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, prevederilor O.U.G. nr. 114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, prevederilor O.U.G. nr. 1/2020 privind unele măsuri fiscal-bugetare şi pentru modificarea şi completarea unor acte normative;

 În temeiul art. 154, alin. (1), art. 155, alin. (4), lit. a şi art. 196, alin. (1), lit. b din O.U.G. nr. 57/2019 privind Codul administrativ:

 **D I S P U N E :**

 **Art.1.**- Se aprobă, începând cu data de 1 ianuarie 2020, acordarea, lunar, a indemnizaţiei de hrană, la nivelul din anul 2019, funcţionarilor publici și personalului contractual din cadrul aparatului de specialitate al primarului comunei Dumbrăviţa, judeţul Braşov.

 **Art.2.**- Indemnizaţiile de hrană prevăzute la art. 1 se acordă proporţional cu timpul efectiv lucrat în luna anterioară.

 **Art.3.**- Indemnizaţia de hrană nu se acordă persoanelor care ocupă funcţii de demnitate publică, alese şi numite.

 **Art.4.**- Secretarul general al comunei şi biroul contabilitate, buget, impozite şi taxe răspund de ducerea la îndeplinire a prevederilor prezentei dispoziţii.

 **P R I M A R Secretar general**

 **Popa Zachiu Micu Costel**

**Prezenta se difuzează:**

- un ex. dosarDispoziţii primar

- un ex. dosar Colecţie dispoziţii

- un ex. Instituţia Prefectului, Județul Braşov

- un ex.contabilitate

- un ex. afișare